
REPUBLIKA HRVATSKA
TRGOVAČKI SUD U SPLITU             			      
Split, Sukoišanska 6
			
U   I M E   R E P U B L I K E   H R V A T S K E

R J E Š E NJ E

	Trgovački sud u Splitu, po sudskom savjetniku Jadranku Basiću u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368, za provedbu skraćenog stečajnog postupka nad dužnikom ORATORIJ SV. FILIPA NERIA, OIB: 69827221730, Split, Poljana G. Ninskog 5/I, dana 27. prosinca 2016. godine 

r i j e š i o   j e
                   
Odbacuje se zahtjev predlagatelja za provedbu skraćenog stečajnog postupka nad dužnikom ORATORIJ SV. FILIPA NERIA, OIB: 69827221730, Split, Poljana G. Ninskog 5/I.


Obrazloženje

	Predlagatelj FINANCIJSKA AGENCIJA, Regionalni centar Split, Podružnica Split, podnijela je ovom sudu dana 15. prosinca 2015. godine, na temelju odredbe čl. 429. st.1. Stečajnog zakona („Narodne novine“ broj 71/15, dalje SZ), zahtjev za provedbu skraćenog stečajnog postupka nad dužnikom ORATORIJ SV. FILIPA NERIA, OIB: 69827221730, Split, Poljana G. Ninskog 5/I.

	U zahtjevu je navedeno kako je dužnik, na dan 01. rujna 2015. godine, u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 708 dana, u ukupnom iznosu od 669,90 kuna,  kao i da dužnik nema zaposlenih.
	Prema odredbi čl. 428. st. 1. SZ-a sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, ako nisu ispunjene pretpostavke za pokretanje drugog postupka radi brisanja iz sudskoga registra. 

Nakon zaprimanja zahtjeva za provedbu skraćenog stečajnog postupka, sud je u skladu s odredbom čl. 430. SZ-a, pribavio podatke iz Registra udruga Republike Hrvatske za uvodno naznačenog dužnika.

Uvidom u izvadak iz Registra udruga od 30.06.2016. godine, za uvodno naznačenog dužnika, sud je utvrdio da se predmetna udruga ne nalazi u registru udruga. 

Budući da se dužnik, u odnosu na kojeg je podnesen zahtjev za provedbu skraćenog stečajnog postupka ne nalazi u Registru udruga Republike Hrvatske nisu ispunjene pretpostavke za provedbu skraćenog stečajnog postupka nad dužnikom pa je ovaj sud odlučio kao u izreci rješenje te odbacio zahtjev predlagatelja radi provedbe skraćenog stečajnog postupka. 

Split, 27. prosinca 2016. godine
								                               SUDSKI SAVJETNIK                                                                                                                         
								                    Jadranko Basić
									

POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka. O žalbi odlučuje sudac pojedinac ovog suda. O žalbi protiv odluke suca u prvom stupnju odlučuje Visoki trgovački sud Republike Hrvatske. 


DNA:
· Fina, Regionalni centar Split 
· e-Oglasna ploča suda (8 dana )
· u spis

